Aangesien van rekenskap oor die geldigheid en betroubaarheid van sy navorsing word toenemend van die geesteswetenskaplike verwag om ook die nuttigheidswaarde en relevansie daarvan vir die breë gemeenskap te verantwoord. Dit lei tot vrae soos die volgende: In watter mate is die navorsing toepaslik en gerig op die verklaring of oplossing van 'n probleem? Vervul dit 'n behoefte in die samelewing en lewer dit 'n bydrae om die welsyn en lewensgehalte van enkelinge en groepe te verbeter?
'n Voorbeeld van so 'n navorsingstema verskyn in hierdie uitgawe van Contree waar segregasiemaatreëls in Port Elizabeth en die uitwerking daarvan op die plaaslike gemeenskap bespreek word. Ander onderwerpe met 'n soortgelyke aktuele strekking wat tevore in die tydskrif opgeneem is, sluit in ontvolkingstendense en die verval van klein dorpe op die platteland, omstrede internasionale grense, Swart behuising en die lot van geleentheidsarmes in stedelike gebiede.
•	Opsomming: Die vestiging van die groot groep Hugenote in die Franschhoekvallei sedert 1688 het aan die gebied 'n besondere agrariese karakter verleen. Wynboerdery was van meet af aan die vernaamste bedryf. Graanverbouing ...
•	Opsomming: Met die ekonomiese krisis en droogte van die vroeë 1930's het die regering besluit om te begin met die bou van 'n besproeiingskema wat werkgeleentheid en 'n heenkome aan duisende hawelose armblankes kon bied. ...